Hana Ponická

Hana Ponická (* 15. júl 1922, Halič† 21. august 2007, Banská Bystrica) bola slovenská prozaička, prekladateľka, publicistka a autorka literatúry pre deti a mládež, disidentka, bývalá manželka spisovateľa Štefana Žáryho, básnika Jána Kostru a vojenského historika Jaroslava Šolca.

Životopis 
Narodila sa v rodine Júliusa Ponického, sudcu a vrchného súdneho inšpektora ČSR nad súdmi Slovenska a Podkarpatskej Rusi. Počas 2. svetovej vojny začala študovať medicínu, no štúdium nedokončila. Aktívne sa zúčastnila Slovenského národného povstania, v rokoch 19481950 žila aj s manželom v Ríme. Po návrate na Slovensko pracovala ako redaktorka, v rokoch 19541967 sa profesionálne venovala literatúre, v rokoch 19681972 bola redaktorkou Smeny na nedeľu, no kvôli svojmu postoju proti okupácii musela odísť zo zamestnania. Odsťahovala sa do Lukavice (v blízkosti Sliača), kde pôsobila ako disidentka. V roku 1977 sa stala jednou zo signatárov a signatárok Charty 77. V roku 1988 bola postavená pred súd za spomienku na 20. výročie sovietskej invázie.

V roku 1992 nakrútil Fedor Bartko jej portrét pod názvom Stretnutie s Hanou Ponickou (cyklus Osobne a neosobne, Slovenská televízia, Bratislava).

Tvorba 
Vo svojej próze pre deti pôsobí na detskú predstavivosť, oživuje minulosť a zameriava sa tiež na vážne problémy súčasnosti. V tvorbe pre dospelých sa zameriava na svet žien, ich vzťahové problémy, túžbu po prekonaní hrozby osamelosti. Okrem vlastnej tvorby sa venovala tiež prekladom, najmä z taliančiny, francúzštiny, maďarčiny a nemčiny.

Dielo

Diela pre dospelých 
 1959 – Ábelovský dom
 1964 – Prísť, odísť, zbierka poviedok
 1968 – Bosými nohami, zbierka poviedok
 1974 – Janko Novák, dokumentárno-beletristické dielo
 1989 – Lukavické zápisky (Toronto)
 1990 – Milan Rastislav Štefánik, dokumentárno-beletristické dielo

Diela pre deti 
 1953 – Slávikove husličky
 1961 – O Štoplíkovi
 1968 – Svietiaca ryba
 1955 – Halúzky
 1955 – Medvedí rok
 1961 – Zimná rozprávka
 1961 – Malí mičurinci
 1972 – O parádnici lienke
 1991 – O Štoplíkovi, kým do školy nechodil
 1991 – Ako Štoplík do školy chodil-nechodil

Scenáre 
 1976 – Zlatá réva, scenár k filmu

Ocenenia 
 1996: Medaila Za zásluhy I. triedy, prepožičaná prezidentom ČR Václavom Havlom.
 2002: Rad Ľudovíta Štúra I. triedy, prepožičaný prezidentom SR Rudolfom Schusterom.

Referencie

Externé odkazy 
 Hana Ponická – Literárne informačné centrum
 Diela Hany Ponickej v súbornom katalógu Slovenskej národnej knižnice
 Pripomienky k vyšetrovaniu Bratislavskej päťky – nahrávka vysielania Rádia Slobodná Európa z októbra 1989

Slovenskí spisovatelia
Slovenskí spisovatelia pre deti a mládež
Slovenskí prozaici
Slovenskí publicisti
Slovenskí scenáristi
Slovenskí prekladatelia
Ženy v slovenskej literatúre
Signatári Charty 77
Hovorcovia Charty 77
Disidenti v komunistickom Česko-Slovensku
Nositelia Medaily Za zásluhy (Česko)
Držitelia Radu Ľudovíta Štúra I. triedy
Osobnosti z Haliče (okres Lučenec)